Cerambycidae

Cerambycidae sunt cosmopolita coleopterorum familia,. quorum proprietas notissima est antennae longissimae, saepe tam longae quam corpus animalis, vel etiam corpore longiores. In variis autem generibus familiae, antennae brevissimae sunt (exempli gratia in Neandra brunnea), unde magnum est tales species a coleopteris cognatis sicut Chrysomelidis distinguere.

Familia est permagna, plus quam 26 000 specierum descriptarum comprehendens, quarum parum plus quam dimidium in hemisphaerio orientali endemicae sunt. Nonnullae sunt pestes, commercio noxiae. Larvae in lignum terebrant, ubi arbores aut vivas aut caesas magnopere laedere possunt, vel aliquando lignum in aedificiis constructis adhibitum; ideo Hylotrupes bajulus intus est quaestio magni momenti. Nonnullae species formicas, anthophila, vespidasque imitantur, quamquam species plerumque cryptice colorantur. Titanus giganteus, species rara in America Australi septentrionali orientalique inventa, maximum mundi insectum saepe habetur (quamquam non gravissimum, non longissimum), corpore plus quam 16.7 centimetra longo..

Scientificum huius familiae coleopterorum nomen proprium ex Cerambo, persona in mythologia Graeca, deducitur, ex pastore qui, post dissensionem cum nymphis, in magnum coleopterum cornutum commutatur.

Subfamiliae
Decem subfamiliae sunt:.
 Anoplodermatinae Guérin-Méneville, 1840
 Apatophyseinae Lacordaire, 1869
 Cerambycinae Latreille, 1802
 Dorcasominae Lacordaire, 1869
 Lamiinae Latreille, 1825
 Lepturinae Latreille, 1802
 Necydalinae Latreille, 1825
 Parandrinae Blanchard, 1845
 Prioninae Latreille, 1802
 Spondylidinae Audinet-Serville, 1832

Genera et species notabiles
Acrocinus longimanus – magna species; mari sunt longissima crura anteriora
Anoplophora chinensis – pestis magni momenti
Anoplophora glabripennis – species ex Asia invadens
Aridaeus thoracicus – species in Australia endemica
Butherium erythropus
Cerambyx
Desmocerus californicus dimorphus – subspecies in periculo in California
Moneilema – genus volatu carens
Onychocerus albitarsis – solum coleopterum notum cui est ictus hominibus venenosus
Pachyta
Petrognatha gigas – magnum coleopterum in Africa
Prionoplus reticularis – coleopterum huhu vulgo appellatum, gravissimum coleopterum in Nova Zelandia
Rosalia alpina – species Europaea, in periculo
Semanotus
Tetraopes tetrophthalmus – species toxica, coloribis aposematicis
Tetropium fuscum – pestis invadens
Titanus giganteus – unum ex maximis mundi coleopteris

Notae

Bibliographia
Monné, Miguel A., et Frank T. Hovore. 2005. Electronic Checklist of the Cerambycidae of the Western Hemisphere.  PDF. Cerambycids.com.

Nexus externi

Pinacotheca photographematum Cerambycidarum.
Pinacotheca photographematum: "Longhorn beetles (Cerambycidae) of the West Palaearctic Region."
"Cerambycidae of the New World."
"Cerambycidae of French Guiana."
Museum Nationale ad Rio Brasiliae. Imagines holotyporum.
"Iberodorcadion Coleoptera, Cerambycidae, Dorcadion." RedIRIS.
Pelliculae: "Longicornes (Dorcadion, Cerambycidae, Coleoptera)."
Cerambycidae Bornei. PDF.
"Longhorned Beetles (Cerambycidae)." BugGuide.
"Anoplophora chinensis, citrus longhorned beetle." Featured Creatures, Universitas Floridensis / Institute of Food and Agricultural Sciences
"Coleoptera: Cerambycidae." Department of Entomology and Nematology, University of Florida.
"Wood-boring beetles of the world."


Categoria:Familiae insectorum ex hominibus appellatae
Categoria:Taxa Latreille
Categoria:Taxa 1802